CELEX: 62009CA0075
Language: hu
Date: 2010-06-17 00:00:00
Title: C-75/09. sz. ügy: A Bíróság (negyedik tanács) 2010. június 17-i ítélete (a Commissione Tributaria Provinciale di Alessandria (Olaszország) előzetes döntéshozatal iránti kérelme) — Agra Srl kontra Agenzia Dogane — Ufficio delle Dogane di Alessandria (2913/92/EGK rendelet — Közösségi Vámkódex — A 221. cikk (3) és (4) bekezdése — Vámtartozás utólagos beszedése — Elévülés — Büntetőeljárás alapjául szolgáló cselekmény)

14.8.2010   
            
            
               HU
            
            
               Az Európai Unió Hivatalos Lapja
            
            
               C 221/11
            
         A Bíróság (negyedik tanács) 2010. június 17-i ítélete (a Commissione Tributaria Provinciale di Alessandria (Olaszország) előzetes döntéshozatal iránti kérelme) — Agra Srl kontra Agenzia Dogane — Ufficio delle Dogane di Alessandria
   (C-75/09. sz. ügy) (1)
   
   (2913/92/EGK rendelet - Közösségi Vámkódex - A 221. cikk (3) és (4) bekezdése - Vámtartozás utólagos beszedése - Elévülés - Büntetőeljárás alapjául szolgáló cselekmény)
   2010/C 221/17
   Az eljárás nyelve: olasz
   
      A kérdést előterjesztő bíróság
   
   Commissione Tributaria Provinciale di Alessandria
   
      Az alapeljárás felei
   
   
      Felperes: Agra Srl
   
      Alperes: Agenzia Dogane — Ufficio delle Dogane di Alessandria
   
      Tárgy
   
   Előzetes döntéshozatal iránti kérelem — Commissione Tributaria Provinciale di Alessandria — A Közösségi Vámkódex létrehozásáról szóló, 1992. október 12-i 2913/92/EGK tanács rendelet (HL L 302., 1. o.; magyar nyelvű különkiadás 2. fejezet 4. kötet 307. o.) 221, cikke (3) és (4) bekezdésének értelmezése — Vámtartozás behajtása — A behajtandó vámok összegének közlésére rendelkezésre álló határidő túllépése egy büntetőjogi következményekkel járó cselekményből eredő tartozás esetén — A szóban forgó határidő megszakadása azon határozat jogerőssé válásáig, amely a vámtartozás indokául szolgáló cselekmény okán megindított büntetőeljárást követően hoztak
   
      Rendelkező rész
   
   A 2000. november 16-i 2700/2000/EK európai parlamenti és tanácsi rendelettel módosított, a Közösségi Vámkódex létrehozásáról szóló 1992. október 12-i 2913/92/EGK tanácsi rendelet 221. cikkének (3) és (4) bekezdését úgy kell értelmezni, hogy azzal nem ellentétes az olyan nemzeti szabályozás, amelynek értelmében — ha a vám megfizetésének elmulasztása bűncselekményből ered — az elévülési idő azon a napon kezdődik, amikor a büntetőeljárásban hozott határozat vagy ítélet jogerőssé válik.
   
      (1)  HL C 102., 2009.5.1.